open-index/open-wikipedia-markdown huggingface dataset:
อาจหาญ ทรงงามทรัพย์

thumb|200px|อาจหาญ ทรงงามทรัพย์

**อาจหาญ ทรงงามทรัพย์** เป็นอดีตหัวหน้าผู้ฝึกสอนสโมสรฟุตบอลจังหวัดนครราชสีมา ได้รับฉายาจากสื่อมวลชนว่า **โค้ชขงเบ้ง** ด้วยฝีไม้ลายมือที่ขึ้นชื่อในวงการลูกหนังไทย และมีผลงานกับสโมสรและทีมชาติไทยมามากมาย

ด้วยบุคลิกที่ขรึม แต่นุ่มนวล พูดน้อยไปบ้างจนมีคำพูดว่า กว่าจะเอื้อนเอ่ยอะไรออกมากลัวดอกพิกุลจะร่วงก็ไม่ปาน

## ข้อมูลส่วนตัว
**เกิด** 2 มิถุนายน 2493 อายุ  ปี

**ภูมิลำเนา** อ.ประจันตคาม จ.ปราจีนบุรี  
 
**การศึกษา** การศึกษาบัณฑิต (พลศึกษา) ปี พ.ศ. 2516, การศึกษามหาบัณฑิต (พลศึกษา) ปี พ.ศ. 2518, ปริญญาวิทยาศาสตรดุษฎีบัณฑิตกิตติมศักดิ์ สาขาวิทยาศาสตร์การกีฬา ปี พ.ศ. 2553   

**รับราชการ** ปี พ.ศ. 2518 – 2547 ม.ศรีนครินทรวิโรฒ

## ประสบการณ์ในการเป็นผู้ฝึกสอนระดับสโมสร
* ผู้ฝึกสอนทีม ราชนาวี ปี พ.ศ. 2556-2558
* ผู้ฝึกสอนทีม นครราชสีมา เอฟซี  (สวาดแคท) ปี พ.ศ. 2555-2556
* ผู้ฝึกสอนทีม แอร์ฟอร์ซ ยูไนเต็ด ปี พ.ศ. 2555
* ผู้ฝึกสอนทีม บางกอกกล๊าส ปี พ.ศ. 2553-2555
* ผู้ฝึกสอนทีม ภูเก็ต เอฟซี ปี พ.ศ. 2552-2553
* ผู้ฝึกสอนทีม โอสถสภา เอ็ม 150 ปี พ.ศ. 2551-2552
* ผู้ฝึกสอนทีม บินห์ดิน (เวียดนาม) ปี ค.ศ. 2005
* ผู้ฝึกสอนทีม ฮองอันยาลาย (เวียดนาม) ปี ค.ศ. 2003-2005 
* ผู้ฝึกสอนทีม สมาคมสมาชิกตลาดหลักทรัพย์แห่งประเทศไทย 
* ผู้ฝึกสอนทีม ธนาคารกรุงไทย 
* ผู้ฝึกสอนทีม ธนาคารกรุงเทพ ปี พ.ศ. 2524-2531
* ผู้ฝึกสอนทีมฟุตบอลมหาวิทยาลัยแห่งประเทศไทย ครั้งที่ 1, 2
* ผู้ฝึกสอนฟุตบอลทีม มศว ตั้งแต่ปี พ.ศ. 2519

## ประสบการณ์ในการเป็นผู้ฝึกสอนทีมฟุตบอลเยาวชน, ทีมชาติไทย
*  ผู้ฝึกสอนทีมชาติไทย ชุดอันดับ 4 ฟุตบอลอช.เกมส์ครั้งที่ 14 ที่ปูซาน ประเทศเกาหลีใต้ ร่วมงานกับปีเตอร์วิธ
* ผู้ฝึกสอนทีมชาติไทย ชนะเลิศ ไทเกอร์ คัพ ปี ค.ศ. 2002 มีอินโดฯ กับสิงคโปร์เป็นเจ้าภาพร่วม ร่วมงานกับปีเตอร์วิธ
* ผู้ฝึกสอนทีมชาติไทยชุดแชมป์ซีเกมส์ ครั้งที่ 19 ที่จาการ์ตา ประเทศอินโดนีเซีย
* ผู้ฝึกสอนทีมชาติไทยชุดแชมป์ซีเกมส์ ครั้งที่ 12 ที่ประเทศสิงคโปร์ 
* ผู้ฝึกสอนทีมชาติไทยชุดอช.เกมส์ ครั้งที่ 10 ที่กรุงโซล ประเทศเกาหลีใต้
* ผู้ฝึกสอนเยาวชนทีมชาติไทย ไชน่า ยูธ คัพ ปี ค.ศ. 1981
* ผู้ฝึกสอนเยาวชนทีมชาติไทย แข่งขันไลออนส์ซิตี้ คัพครั้งที่ 3, 4 ที่ประเทศสิงคโปร์ ปี ค.ศ. 1979, 1980

## ประสบการณ์การอบรมผู้ฝึกสอน
* พ.ศ. 2539 ประกาศนียบัตร DFB COACHING COURSE FOR AFRICA,ASIA AND CENTRAL AMERRICAN COACHES ที่เฮนเนฟท์ ประเทศเยอรมนี
* พ.ศ. 2527 ประกาศนียบัตร course of modern brazilia football for foriener trainer and coaches กรุงริโอเดอจาเนโร ประเทศบราซิล
* ประกาศนียบัตรวิทยากรฟุตบอลของ สหพันธ์ฟุตบอลแห่งเอเชีย ( AFC ) DIPLOMA OF FOOTBALL INSTRUCTOR โดยฟีฟ่าและเอเอฟซี
* พ.ศ. 2524 ประกาศนียบัตร หลักสูตร ฟีฟ่า โคคาโคล่า อินเตอร์เนชั่นแนล อะคาเดมี่ ที่กรุงจาการ์ตา ประเทศอินโดนีเซีย 

## เครื่องราชอิสริยาภรณ์

## อ้างอิง

* รู้จัก 16 กุนซือไทยพรีเมียร์ลีก 

หมวดหมู่:บุคคลจากอำเภอประจันตคาม
หมวดหมู่:ข้าราชการพลเรือนชาวไทย
หมวดหมู่:อาจารย์คณะครุศาสตร์ - ศึกษาศาสตร์
หมวดหมู่:ผู้จัดการทีมฟุตบอลชาวไทย
หมวดหมู่:บุคคลจากคณะพลศึกษา มหาวิทยาลัยศรีนครินทรวิโรฒ
หมวดหมู่:ผู้จัดการทีมฟุตบอลทีมชาติไทย
หมวดหมู่:ผู้จัดการทีมสโมสรฟุตบอลบีจี ปทุม ยูไนเต็ด
หมวดหมู่:ผู้จัดการทีมสโมสรฟุตบอลฮหว่างอัญซาลาย
ปังปอนด์ ตัวจิ๋ว หัวใจฮีโร่

200px|thumb|ภาพประชาสัมพันธ์การ์ตูนชุด "ปังปอนด์ ตัวจิ๋ว หัวใจฮีโร่"

**ปังปอนด์  ตัวจิ๋ว หัวใจฮีโร่** เป็นการ์ตูนแอนิเมชัน 3 มิติของประเทศไทย ความยาว 26 ตอน ซึ่งสร้างจากตัวละคร "ปังปอนด์" ในผลงานการ์ตูนชุด "ไอ้ตัวเล็ก" ของภักดี แสนทวีสุข ผลิตโดยบริษัท วิธิตา แอนิเมชั่น จำกัด ออกอากาศทางสถานีวิทยุโทรทัศน์ไทยทีวีสีช่อง 3 เป็นประจำทุกวันเสาร์ เวลา 15.45 น. - 16.00 น. เริ่มออกอากาศตอนแรกเมื่อวันที่ 4 เมษายน พ.ศ. 2552 ออกอากาศตอนสุดท้ายเมื่อวันที่ 27 มิถุนายน พ.ศ. 2552

แนวคิดของแอนิเมชันชุดนี้คือการนำเสนอแนวคิดใหม่ของคำว่า “ฮีโร่” โดยมุ่งหมายที่จะให้คำนี้หมายถึงการใช้หัวใจ ในการแก้ปัญหาต่าง ๆ

## รายชื่อตอน

## ดูเพิ่ม
* ปังปอนด์
* ปังปอนด์ ดิ แอนิเมชัน (ภาพยนตร์)

## แหล่งข้อมูลอื่น
* เว็บไซต์การ์ตูนชุด "ปังปอนด์" โดยบริษัท วิธิตา จำกัด
* ปังปอนด์ ตัวจิ๋ว หัวใจฮีโร่ (ข้อมูลจากสถานีวิทยุโทรทัศน์ไทยทีวีสีช่อง 3)

หมวดหมู่:การ์ตูนไทย
หมวดหมู่:บรรลือสาส์น
หมวดหมู่:การ์ตูนทีวีแอนิเมชันไทย
หมวดหมู่:การ์ตูนทีวีแอนิเมชันที่มีฉากในประเทศไทย
หมวดหมู่:ซูเปอร์ฮีโรในประเทศไทย
หมวดหมู่:ปังปอนด์
หมวดหมู่:รายการโทรทัศน์ไทย
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2552
หมวดหมู่:รายการโทรทัศน์ช่อง 3
สุพล เมนาคม

[thumb|250px|ผลงานของสุพล เมนาคม (ต้อม) ที่มีอย่างสม่ำเสมอ คือการเขียนปกนิตยสาร[มหาสนุก (ในภาพ เป็นปกนิตยสารมหาสนุก ฉบับที่ 929 ประจำวันที่ 14-21 มกราคม พ.ศ. 2552)]]

**สุพล เมนาคม** (13 ตุลาคม พ.ศ. 2502 — 21 มกราคม พ.ศ. 2561) เจ้าของนามปากกา "ต้อม" (หรือที่เรียกทั่วไปว่า ต้อม ขายหัวเราะ) เป็นนักเขียนการ์ตูนไทยสังกัดสำนักพิมพ์บรรลือสาส์นผู้มีลายเส้นและสีสันที่งดงามคนหนึ่งของเมืองไทย เขาเป็นผู้วาดปกนิตยสารมหาสนุก และเป็นเจ้าของตัวการ์ตูนที่มีชื่อเสียงอย่าง "ไก่ย่างวัลลภ" ซึ่งต่อมาได้มีการนำมาดัดแปลงเป็นการ์ตูนเรื่องสั้นชุด "วิลลี่ เดอะ ชิกเก้น"

## ประวัติ
สุพล เมนาคม เกิดเมื่อวันที่ 13 ตุลาคม พ.ศ. 2502 ที่กรุงเทพมหานคร สำเร็จการศึกษาระดับมัธยมศึกษาตอนปลายที่โรงเรียนสุวรรณารามวิทยาคม กรุงเทพมหานคร

ในวัยเด็ก สุพลมีอุปนิสัยชอบหัดเขียนรูปเล่นและชอบอ่านหนังสือการ์ตูนอย่าง "เบบี้" และ "หนูจ๋า" มาก โดยเฉพาะอย่างยิ่ง เขายังชอบตัวการ์ตูนของวอลท์ ดิสนีย์ อย่างเป็นชีวิตจิตใจด้วย  ต่อมาเมื่อสุพลโตขึ้น เขาก็ได้ติดตามอ่านหนังสือการ์ตูนขายหัวเราะและมหาสนุกเป็นประจำ ทำให้เขาเกิดความใฝ่ฝันที่จะเป็นนักเขียนการ์ตูนให้ได้

ในปี พ.ศ. 2522 ขณะที่สุพลทำงานฝ่ายศิลป์ให้กับบริษัทโฆษณาแห่งหนึ่ง เขาได้ส่งผลงานมาเสนอสำนักพิมพ์บรรลือสาส์น 4 แผ่น โดยเป็นการ์ตูนแก๊กแบบ 2 ช่อง และได้รับการพิจารณา สุพลจึงเริ่มเขียนการ์ตูนให้แก่บรรลือสาส์นอย่างจริงจังนับแต่นั้นเป็นต้นมา

ผลงานของสุพลส่วนมากเป็นการ์ตูนแก๊กที่มีตัวการ์ตูนเด่นๆ เป็นตัวเดินเรื่อง เช่น ไก่ย่างวัลลภ แมวตุ้มเม้ง ลูกหมาเจ้านุ่น คุณหมอวิทวัส แก๊งจอมป่วน เป็นต้น ซึ่งผลงานเหล่านี้มีการตีพิมพ์ในนิตยสารขายหัวเราะ มหาสนุก หนูจ๋า เบบี้ นอกจากนี้ยังมีผลงานวาดภาพปกนิตยสารมหาสนุกอย่างสม่ำเสมอ

ตัวการ์ตูนของสุพลที่โดดเด่นและเป็นที่จดจำมากที่สุดของสุพล คือ ไก่ย่างวัลลภ นั้น ต่อมาทางบรรลือสาส์นได้มอบหมายให้วิรัตน์ ยืนยงพัฒนากิจเป็นผู้พัฒนาตัวละครใหม่เพื่อทำเป็นแอนิเมชันเรื่อง "วิลลี่ เดอะ ชิกเก้น" ("Willy the Chicken") โดยวิรัตน์ได้นำตัวละครวิลลี่ ซึ่งพัฒนามาจากไก่ย่างวัลลภ มาเขียนเป็นการ์ตูนเรื่องสั้นชื่อ "วิลลี่ เดอะชิกเก้น ฮีโร่พันธุ์กะต๊าก" ตีพิมพ์ในนิตยสารมหาสนุกเมื่อปี พ.ศ. 2551 อย่างไรก็ดี ยังไม่มีข่าวความคืบหน้าเกี่ยวกับแอนิเมชันชุดดังกล่าวออกมาในเวลานี้

สุพล เสียชีวิตเมื่อช่วงเช้าของวันที่ 21 มกราคม พ.ศ. 2561 

## ผลงานการ์ตูน
* แก๊งจอมป่วน (รวมเล่มอยู่ในหนังสือชุด "มหกรรมมินิซีรีส์")

## ดูเพิ่ม
* ขายหัวเราะ
* มหาสนุก

## ผลงานพิเศษ
* ได้รับเชิญในละครสั้นชุด "คนค้นฅน" เมื่อปี 2533 และ "25 ขวาสุด" เมื่อปี 2534
* ได้รับเชิญในรายการ "บ้านเลขที่ 5" เมื่อปี 2540 และรายการ "เลดี้ส์ คอร์เนอร์" เมื่อเดือนมิถุนายน 2541
* ได้รับรางวัลผลงานการ์ตูนสื่อมวลชนดีเด่นเพื่อเยาวชนเรื่อง "แก๊งจอมป่วน" จากสำนักงานคณะกรรมการส่งเสริมและประสานงานเยาวชนแห่งชาติ

## อ้างอิง

## แหล่งข้อมูลอื่น
* ประวัติของสุพล เมนาคม ในเว็บไซต์วิธิตา

หมวดหมู่:นักวาดการ์ตูนไทย
หมวดหมู่:บรรลือสาส์น
หมวดหมู่:บุคคลจากกรุงเทพมหานคร‎‎
คนืต ฮัมซึน

**คนืต ฮัมซึน** (; 4 สิงหาคม ค.ศ. 1859 – 19 กุมภาพันธ์ ค.ศ. 1952) เป็นนักเขียนชาวนอร์เวย์ผู้ได้รับรางวัลโนเบลสาขาวรรณกรรมปี ค.ศ. 1920 ผลงานที่มีชื่อเสียงในเมืองไทยได้แก่เรื่อง *คนโซ* () ซึ่งแปลโดยแดนอรัญ แสงทอง

## ผลงานสร้างชื่อ
* *คนโซ*
* 
* 
* 
*  - ผลงานชุดนี้ทำให้เขาได้รับรางวัลโนเบลในเวลาต่อมา

## แหล่งข้อมูลอื่น
* National Library of Norway Commemoration Page
* Knut Hamsun Online
* 
* First English biography of Knut Hamsun, Yale University Press
* Biography from the Norwegian Ministry of Foreign Affairs
* Knut Hamsun as nobel prize laureate
* Biography and bibliography
* 
* Wood, James, ''Addicted to Unpredictability'', an essay. Retrieved 8 October 2006.
* *[[Chelsea on the Edge: The Adventures of an American Theater]],* Davi Napoleon. Includes discussion of *Ice Age*, a controversial production in which Hamson is the protagnist. Iowa State University Press. ISBN 0-8138-1713-7, 1991.

หมวดหมู่:บุคคลจากเทศมณฑลอินลันเนอ
หมวดหมู่:นักเขียนชาวนอร์เวย์
หมวดหมู่:นักเขียนนวนิยายชาวนอร์เวย์
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวนอร์เวย์ผู้ได้รับรางวัลโนเบล
แม่น้ำสติกซ์

**แม่น้ำสติกซ์** () เป็นแม่น้ำในเทพปกรณัมกรีกซึ่งเป็นแนวแบ่งเขตระหว่างพิภพกับโลกบาดาล (เขตแดนดังกล่าวมักเรียก เฮดีส อันเป็นพระนามของผู้ปกครอง) แม่น้ำสติกซ์ เฟลจิชัน (Phlegethon) แอคะรัน (Acheron) ลีธี (Lethe) และ โคซีตัส (Cocytus) ล้วนบรรจบกันที่ใจกลางโลกบาดาลตรงบึงใหญ่ ซึ่งบ้างเรียก สติกซ์ ตามเฮโรโดตัส แม่น้ำสติกซ์กำเนิดใกล้เฟนอช (Feneos)

เทวดาทั้งหลายต่างถูกผูกมัดด้วยแม้น้ำสติกซ์ และปฏิญาณสาบานต่อมัน สาเหตุเพราะระหว่างสงครามไททัน สติกซ์ เทวดาแห่งแม่น้ำสติกซ์ เข้ากับซูส หลังสงคราม ซูสประทานสัญญาว่าให้คำปฏิญาณทั้งหมดสาบานแก่พระนาง 

เชื่อว่า แครอน คนพาย เป็นผู้พาดวงวิญญาณเพิ่งตายข้ามแม่น้ำนี้เข้าโลกบาดาล แม้ในแหล่งกรีกและโรมันต้นฉบับ ตลอดจนในดันเต แครอนพายในแม่น้ำแอคะรอน

หมวดหมู่:ประมวลเรื่องปรัมปรากรีก
เนียรีอิด

[thumb|right|200px|''Fischerin'' โดย[เอมิล วอล์ฟ]]

**เนียรีอิด** () เป็นนางพรายน้ำมีทั้งหมด 50 องค์ บุตรแห่งเนียรีอูสและดอริส พวกเนียรีอิดมีลักษณะเป็นหญิงสาวผมลอนสีเงิน ผิวสีน้ำผึ้ง หนึ่งใน 50 นางนั้น มีองค์หนึ่งคือ นางแอมฟริไทที เป็นมเหสีแห่งเทพโพไซดอน แอมฟริไททีกับโพไซดอนมีบุตรด้วยกันคือ พวกไทรทันหรือพวกพรายฟองคลื่นผู้เป่าหอยสังข์ในทะเล 

หมวดหมู่:ประมวลเรื่องปรัมปรากรีก
แต๋วเตะตีนระเบิด

**แต๋วเตะตีนระเบิด** () เป็นภาพยนตร์ไทยแนวตลก ออกฉายเมื่อวันที่ 2 เมษายน พ.ศ. 2552 กำกับและเขียนบทโดยพจน์ อานนท์ เป็นภาพยนตร์ที่พูดถึงโรงเรียนสตรีแห่งหนึ่งในกรุงเทพมหานคร ที่ต้องการตั้งทีมฟุตบอลชายขึ้นมา แต่โรงเรียนมีนักเรียนชายสมัครเข้ามาเพียงแค่ 16 คน และมีแต๋วอยู่ในทีมอีกถึง 7 คน สถานที่ถ่ายทำของภาพยนตร์เรื่องนี้ คือที่แก่งกระจาน ที่มีฉากล่องแก่ง ฉากโรงเรียนถ่ายทำที่โรงเรียนอัสสัมชัญ ธนบุรี รวมถึงโรงเรียนอื่น ใช้เวลาถ่ายทำ 5-6 เดือนโดยถ่ายทำช่วงเสาร์-อาทิตย์

อภินันท์ บุญเรืองพะเนา จากผู้จัดการออนไลน์วิจารณ์ไว้ว่า "นี่คงจะเป็น “สตรีเหล็ก” ที่เปลี่ยนไปเตะฟุตบอล แต่จริง ๆ “สตรีเหล็ก” ของคุณยงยุทธ ทองกองทุน ไปได้ไกลกว่าแบบเทียบกันไม่ติดในแง่เนื้อหาสาระ แต่ “แต๋วเตะ...ตีนระเบิด” กลับเป็นเพียงหนังบันเทิงขายความตลกของตุ๊ดแต๋วเป็นงานหลัก"

ภาพยนตร์ทำรายได้ 20.35 ล้านบาท

## อ้างอิง

## แหล่งข้อมูลอื่น
* 

หมวดหมู่:ภาพยนตร์ไทย
หมวดหมู่:ภาพยนตร์โดยพระนครฟิลม์
หมวดหมู่:ภาพยนตร์ที่กำกับโดย พจน์ อานนท์
หมวดหมู่:ภาพยนตร์ไทยที่ออกฉายในปี พ.ศ. 2552
หมวดหมู่:ภาพยนตร์ตลก
หมวดหมู่:ภาพยนตร์แอลจีบีทีไทย
สมเด็จพระราชินีนาถคริสตีนาแห่งสวีเดน

**สมเด็จพระราชินีนาถคริสตีนาแห่งสวีเดน** เป็นพระราชธิดาใน พระเจ้ากุสตาฟที่ 2 อดอล์ฟแห่งสวีเดน ประสูติในปี ค.ศ. 1626 ในพระราชวังสตอกโฮลม์ ประเทศสวีเดน พระนางมีบุคลิกลักษณะเหมือนผู้ชายมากกว่าผู้หญิง โปรดการทรงม้า การลุกนั่งแบบผู้ชายและฉลองพระองค์สั้นผู้รับใช้เบื้องพระยุคลบาทเรียกพระนางว่า **เจ้าชายคริสติน่า**

## ครองราชย์
thumb|250px|left|สมเด็จพระราชินีนาถคริสติน่าในปี ค.ศ.1653

พระนางขึ้นครองราชย์ตอนพระชันษาครบ 6 ปี การศึกษาของพระองค์เท่ากับรัชทายาททั้งหลาย และการศึกษาอย่างมหาศาลทำให้พระนางเบื่อกับการเป็นกษัตริย์ จึงทำให้พระเจ้าชาลส์ที่ 10 กุสตาฟผู้เป็นญาติของพระองค์ขึ้นครองราชย์แทน เป็นเวลา 22 ปีที่น่าเบื่อของพระนาง พระนางทรงลงพระนามในสนธิสัญญาสงบศึกกับเยอรมันเป็นอย่างแรกสุด

## การสละราชบัลลังก์
หลังพระนางสละราชบัลลังก์ พระนางพร้อมด้วยบริวารใกล้ชิดเดินทางไปเข้าเฝ้าพระสันตปาปาและก็เปลี่ยนมานับถือโรมันคาทอลิกพระนางชอบทำตัวให้เป็นที่สนใจเมื่ออยู่ในโรม 
ชวนคนใหญ่คนโตในโรมทะเลาะ พระสันตปาปาทรงอยากให้พระนางออกไปจากโรมเสียที พระสันตปาปาจึงพระราชทานเงิน 10,000 เหรียญให้พระนางกลับสวีเดนเมื่อวันที่ 19 กรกฎาคม ค.ศ. 1656
และเสด็จแวะไปหา พระเจ้าหลุยส์ที่ 14 พระเจ้าหลุยส์ทรงต้อนรับอย่างสมพระเกียรติที่พระราชวังฟองแตนโบล พระนางสั่งสังหาร เคานต์ เมนาล เดซิ ที่มีตำแหน่งเจ้ากรมอัศวราชโดยเพราะท่านเคานต์เขียนจดหมายตำหนิพระนาง พระนางยังพยายามเป็นกษัตริย์เนเปิลส์ และโปแลนด์แต่ไม่สำเร็จ

## การกลับสู่โรมและการเสด็จสวรรคต
thumb|250px|right|อนุสาวรีย์พระนางคริสติน่า

พระนางไม่สามารถกลับสวีเดนได้แล้ว พระนางจึงกลับสู่โรมพระนางอดทำตัวเป็นที่สนใจไม่ได้แต่ไม่มีใครสนเลย พระนางเสด็จสวรรคตในปี ค.ศ. 1689 พระศพถูกเก็บไว้ในมหาวิหารเซนต์ปีเตอร์

## สมุดภาพ

ไฟล์:Sébastien Bourdon-Christina of Sweden 1653.jpg|
ไฟล์:Christina barberini.jpg|


หมวดหมู่:บุคคลที่เกิดในปี พ.ศ. 2169
หมวดหมู่:สมเด็จพระราชินีนาถ
หมวดหมู่:พระมหากษัตริย์สวีเดน
หมวดหมู่:พระมหากษัตริย์ฟินแลนด์
หมวดหมู่:เจ้าหญิงสวีเดน
หมวดหมู่:พระมหากษัตริย์ผู้ทรงสละราชสมบัติ
หมวดหมู่:ดยุกแห่งเบรเมินและแวร์เดิน
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์ในสมัยใหม่
พรอมิสซิสแอนด์ลายส์

***พรอมิสซิสแอนด์ลายส์*** () เป็นอัลบั้มที่ 10 ของวงเร้กเก้สัญชาติอังกฤษ UB40 ที่เผยแพร่ใน ค.ศ. 1993อัลบั้มนี้ยังรวมซาวด์แทร็กจากภาพยนตร์ *[[Sliver (film)|Sliver]]* ใน ค.ศ. 1993 ชื่อ "Can't Help Falling in Love" เดิมขับร้องโดยเอลวิส เพรสลีย์ อัลบั้มนี้ขึ้นถึงอันดับ 1 ในสหราชอาณาจักร และอันดับ 6 ในประเทศสหรัฐ ถือเป็นอัลบั้มที่ขายดีที่สุดของวง โดยขายไปมากกว่า 9 ล้านฉบับ

## รายชื่อเพลง

## ชาร์ต

### ชาร์ตรายสัปดาห์

### ชาร์ตปลายปี

## อ้างอิง

หมวดหมู่:อัลบั้มเพลงในปี พ.ศ. 2536
ต้นฝิ่น

**ต้นฝิ่น** มีชื่อวิทยาศาสตร์ว่า *Papaver somniferum* L. 
เป็นดอกป๊อปปี้พันธุ์หนึ่ง
ในวงศ์ Papaveraceae ชื่อสกุล *[[Papaver]]* เป็นชื่อภาษาละตินสำหรับเรียกพืชที่เรียกกันในภาษาอังกฤษว่า Opium poppy ส่วนชื่อชนิด *somniferum* แปลว่า ทำให้นอนหลับ

## ถิ่นกำเนิด
พืชชนิดนี้มีถิ่นกำเนิดบริเวณเอเชียตะวันตก ขึ้นได้ดีในเขตร้อนและเขตอบอุ่นทั่วไป โดยเฉพาะหน้าดินเขาหินปูน ในที่สูงจากระดับน้ำทะเลปานกลางราว 800 เมตรขึ้นไป

## ลักษณะต้น
ฝิ่นเป็นไม้ล้มลุกปีเดียว ลำต้นตั้งตรง แตกกิ่งก้านได้บ้าง สูง 50-150 เซนติเมตร ทุกส่วนของพืชให้ยางสีน้ำนม เมื่อยางนี้ถูกอากาศจะเปลี่ยนเป็นสีน้ำตาล 

## ลักษณะใบ
ใบเป็นใบเดี่ยว เรียงสลับกัน รูปขอบขนาน โคนใบเว้า ขอบใบเป็นคลื่นหรือยักเว้าลึก กว้าง 5-10 เซนติเมตร ยาว 8-20 เซนติเมตร ใบที่อยู่ใกล้โคนต้นมีก้านใบสั้น

## ลักษณะดอก
ดอกเป็นดอกเดี่ยว มีก้านดอกยาว 20-30 เซนติเมตร ออกที่ยอด มีสีสด มีทั้งสีขาว สีชมพู สีแดง หรือสีม่วง กลีบเลี้ยงมี 2 กลีบ ร่วงง่าย กลีบดอกมี 4 กลีบ ปลายมนแผ่ออกหรือยักเป็นฝอย ร่วงง่าย เกสรเพศผู้มีจำนวนมาก เกสรเพศเมียมีปลายยอดเป็นจานแผ่ออกเป็นรัศมี 4-20 แฉก เท่าจำนวนพูของของผล

## ลักษณะผลและเมล็ด
ผลรูปค่อนข้างกลม ขนาดวัดผ่านศูนย์กลาง 3-5 เซนติเมตร มีฝาปิดด้านบนเมล็ดมีขนาดวัดผ่านศูนย์กลาง 0.5-1 มิลลิเมตร รูปไต สีขาว สีนวล หรือสีเทามีจำนวนมาก
thumb|ฝิ่นดิบ
## ประโยชน์
เมล็ดฝิ่นที่ตากแห้งแล้ว ในทางการค้าเรียก poppy seed หรือ maw seed ใช้เป็นอาหาร เช่น ใส่ในขนมปัง คุกกี้ ใช้เป็นอาหารนก มีน้ำมันอยู่ราวร้อยละ 50 น้ำมันที่บีบได้จากเมล็ดฝิ่นนี้เรียก *น้ำมันเมล็ดฝิ่น * น้ำมันนี้ใช้ผสมสีวาดรูป ใช้เป็นอาหาร ส่วนกากของเมล็ดที่บีบเอาน้ำมันออกแล้วใช้เป็นอาหารสัตว์

ยาฝิ่นคือยางแห้งที่ได้จากการกรีดผลของต้นฝิ่น

ตำราสรรพคุณยาไทยว่า ฝิ่นมีรสเบื่อเมา มีสรรพคุณแก้บิดเรื้อรัง แก้ลงแดง แก้ปวด น้ำมูกไหล ปวดหัว เหงื่อออกมาก เบื่ออาหาร คลื่นไส้อาเจียน กระสับกระส่าย กล้ามเนื้อกระตุก ท้องเดินอย่างรุนแรง หายใจหอบ 
ส่วนขี้ยาฝิ่นมีรสเบื่อเมา มีสรรพคุณแก้บิดปวดเบ่ง แก้อาการลงแดง แก้ไอ และทำให้นอนหลับ 
thumb|ผลฝิ่น

## อ้างอิง
* หอฝิ่น อุทยานสามเหลี่ยมทองคำ 

## แหล่งข้อมูลอื่นๆ
*

หมวดหมู่:สมุนไพร
หมวดหมู่:พืชเสพติด
หมวดหมู่:วงศ์ฝิ่น
บุญเพ็งหีบเหล็ก

**บุญเพ็งหีบเหล็ก** (พ.ศ. 2433 – 19 สิงหาคม พ.ศ. 2462) เป็นฉายาของ**บุญเพ็ง** ซึ่งเป็นฆาตกรต่อเนื่องในรัชสมัยพระบาทสมเด็จพระมงกุฎเกล้าเจ้าอยู่หัว เขามีรูปแบบการฆาตกรรมด้วยการใช้ของมีคมสังหารเหยื่อ แล้วหั่นศพ ก่อนนำศพใส่หีบเหล็กถ่วงน้ำ ภายหลังเขาถูกประหารชีวิตด้วยการตัดศีรษะ และปลงศพที่วัดภาษี ซึ่งปัจจุบันมีศาลบูชาบุญเพ็งตั้งอยู่ภายในวัดนั้น

## ประวัติ
บุญเพ็งเกิดในปีขาล ช่วงรัชสมัยพระบาทสมเด็จพระจุลจอมเกล้าเจ้าอยู่หัว ซึ่งตรงในปี พ.ศ. 2433  ที่เมืองท่าอุเทน มณฑลอุดร (เมื่อก่อนอำเภอขึ้นกับจังหวัดอุดรธานี ปัจจุบันเป็นอำเภอ ขึ้นกับจังหวัดนครพนม) บิดาเป็นจีน ส่วนมารดาเป็นลาว (อดีตไทยภาคกลางยังเรียกคนจากภาคตะวันออกเฉียงเหนือว่า ลาว) บุญเพ็งได้เข้ามาอยู่ในกรุงเทพมหานครตั้งแต่อายุ 5 ขวบ โดยอาศัยอยู่กับตาชื่อสุก และยายชื่อเพียร

บุญเพ็งบวชเป็นภิกษุจำพรรษาอยู่ที่วัดแห่งหนึ่งในเมืองนนทบุรี พระบุญเพ็งมีลูกศิษย์ส่วนมากเป็นผู้หญิงมีฐานะ พระบุญเพ็งจึงมีความสัมพันธ์ทางเพศกับผู้หญิงเหล่านี้ ต่อมาเกิดโลภมากในทรัพย์จึงได้ฆ่าสีกาที่เป็นเศรษฐินีเจ็ดคน แล้วนำศพยัดใส่หีบเหล็กแล้วถ่วงน้ำทุกครั้ง ผู้คนจึงเรียกเขาว่า "บุญเพ็งหีบเหล็ก" ต่อมาเขาถูกจับกุม เมื่อวันที่ 14 มกราคม พ.ศ. 2461 กำหนดวันประหาร เมื่อวันที่ 19 สิงหาคม พ.ศ. 2462 (โดยเล่าลือว่าในตอนแรกขณะที่ประหารเพชฌฆาตไม่สามารถตัดคอบุญเพ็งได้เนื่องจากความแก่กล้าในคาถาอาคม) กรมหลวงชุมพรฯ ทรงเดินออกไปตรัสว่า ให้คลาย "ของขลัง" ออกจากปากเพราะเอ็งได้สร้างบาปกรรมไว้มากนะ จน บุญเพ็ง ได้ทำตามรับสั่ง และได้ประหารชีวิตที่วัดพลับพลาไชยในที่สุด ต่อมา ศพฝังอยู่ที่ป่าช้า และทำพิธีกรรมทางศาสนาที่วัดภาษี เขตวัฒนา ริมคลองแสนแสบ ปัจจุบัน มีศาลบูชาบุญเพ็ง  ซึ่งบุคคลในวัดจะเรียกบุญเพ็งว่า "ลุงบุญเพ็ง" และยังเชื่อว่าหีบเหล็กทั้ง 7 ใบนั้นถูกฝังอยู่ใต้ศาลของบุญเพ็งที่วัด

## สิ่งสืบเนื่อง
* ในปี พ.ศ. 2510 เรื่องราวของบุญเพ็งได้รับการนำมาถ่ายทอดเป็น ละครวิทยุ หลายครั้ง และสร้างเป็นภาพยนตร์ไทยกำกับโดยพยุง พยกุล นำแสดงโดย สมบัติ เมทะนี แสดงคู่กับปริศนา ชบาไพร และ แมน ธีระพล รับบท บุญเพ็ง 
* ในปี พ.ศ. 2523 ได้นำมาสร้างภาพยนตร์ไทยอีกครั้ง นำแสดงโดย สมบัติ เมทะนี แสดงคู่กับปริศนา ชบาไพร และ ไพโรจน์ ใจสิงห์ รับบท บุญเพ็ง 
* ในปี พ.ศ. 2549 สร้างเป็นภาพยนตร์ซีดี นำแสดงโดย พร้อมพงษ์ นพฤทธิ์ แสดงคู่กับทัดทรวง มณีจันทร์ และมรกต มณีฉาย
## ดูเพิ่ม
* สมศักดิ์ ขวัญแก้ว ฆาตกรอีกคนที่มีการตั้งศาลให้หลังจากการประหารชีวิต

## อ้างอิง

**บรรณานุกรม**
* Red Diary ฆาตกรจอมขมังเวทย์ผู้เหี้ยมโหด - บุญเพ็งหีบเหล็ก - Blockdit

## แหล่งข้อมูลอื่น
*
*

หมวดหมู่:บุคคลจากอำเภอท่าอุเทน
หมวดหมู่:บุคคลจากเขตพระนคร
หมวดหมู่:ฆาตกรต่อเนื่องชาวไทย
หมวดหมู่:อาชญากรชาวไทย
หมวดหมู่:นักโทษของประเทศไทย
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายลาว
หมวดหมู่:นักโทษของประเทศไทย
หมวดหมู่:ชาวไทยที่ถูกประหารชีวิต
หมวดหมู่:ผู้ถูกประหารชีวิตในประเทศไทย
หมวดหมู่:ผู้ถูกประหารชีวิตโดยการตัดศีรษะ
หมวดหมู่:อดีตภิกษุ
ลากวีลา

**ลากวีลา** ( มีความหมายว่า "นกอินทรี") เป็นเมืองทางภาคกลางของประเทศอิตาลี เป็นเมืองหลักทั้งของแคว้นอาบรุซโซและจังหวัดลากวีลา มีจำนวนประชากร 72,913 คน แต่ในช่วงกลางวันจะมีจำนวนเพิ่มขึ้นเป็น 100,000 คนเนื่องจากมีผู้เข้ามาเรียน ค้าขาย ทำงาน และท่องเที่ยว เมืองนี้ตั้งอยู่ภายในกำแพงเมืองที่สร้างขึ้นในยุคกลางบนเนินเขาลูกหนึ่งในหุบเขาอันกว้างขวางของแม่น้ำอาแตร์โน-เปสการา ล้อมรอบด้วยเทือกเขาแอเพนไนน์ โดยมียอดเขากรันซัสโซดีตาเลียซึ่งเป็นภูเขาสูงและมีหิมะปกคลุมตั้งอยู่ทางทิศตะวันออกเฉียงเหนือของตัวเมือง

ลากวีลาเป็นเมืองที่สร้างขึ้นในยุคกลาง ถนนแคบ ๆ ในตัวเมืองตัดกันจนเหมือนเป็นเขาวงกต มีโบสถ์อาคารสมัยบารอกและสมัยฟื้นฟูศิลปวิทยาตั้งอยู่เรียงราย จนกระทั่งมุ่งไปสู่จัตุรัสที่สง่างาม เนื่องจากเป็นที่ตั้งของมหาวิทยาลัยลากวีลา เมืองนี้จึงเป็นเมืองมหาวิทยาลัยที่มีชีวิตชีวาแห่งหนึ่งและมีสถาบันทางวัฒนธรรมมากมาย ได้แก่ โรงละคร วงดุริยางค์ซิมโฟนี สถาบันวิจิตรศิลป์ เรือนเพาะชำของรัฐ และสถาบันภาพยนตร์

## เมืองพี่น้อง
ลากวีลามีความสัมพันธ์ในรูปแบบเมืองพี่น้องกับเมืองอื่น ๆ ดังนี้
*  รอทท์ไวล์, เยอรมนี
*  ยอร์ก, แคนาดา
*  เกวงกา, สเปน
*  โฮบาร์ต, ออสเตรเลีย
*  เจลอนากูรา, โปแลนด์ ตั้งแต่ปี ค.ศ. 1996
*  แบร์นัลดา, อิตาลี
*  บิสตรีตซา, โรมาเนีย
*  บาลเบ็ก, เลบานอน

## ดูเพิ่ม
* แผ่นดินไหวที่อิตาลี พ.ศ. 2552

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* ภูเขากรันซัสโซ รูปภาพและข่าว 

หมวดหมู่:แคว้นอาบรุซโซ
หมวดหมู่:เมืองในประเทศอิตาลี
มะเกลือ

**มะเกลือ** เป็นไม้ยืนต้นในวงศ์ Ebenaceae พบขึ้นตามป่าเบญจพรรณทั่วไป เรือนยอดเป็นพุ่มกลมกิ่งอ่อนมีขนนุ่ม ผลดิบของมะเกลือมีสรรพคุณเป็นยา จัดเป็นพืชสมุนไพรชนิดหนึ่ง สมัยก่อนนิยมใช้ยางผลมะเกลือไปย้อมผ้า ผลที่เปลือกเป็นสีดำ เมื่อรับประทานทำให้หน้ามืด ตาลายตาพร่ามัว อาเจียน ท้องเดินและตาบอดได้

มะเกลือเป็นพันธุ์ไม้พระราชทานเพื่อปลูกเป็นมงคลของจังหวัดสุพรรณบุรี  ในภาคเหนือเรียกต้นไม้ชนิดนี้ว่า มะเกีย มะเกือ หรือ ผีผา  ทางใต้เรียกว่า เกลือ  แถบเขมร-ตราดเรียก มักเกลือ 

## ลักษณะทั่วไป
มะเกลือไม้ต้นขนาดกลางถึงขนาดใหญ่ สูง 10-30 เมตร ใบกว้าง 3.5-4.0 ซม. ยาว 9-10 ซม. เปลือกต้นมีสีดำแตกเป็นสะเก็ดเล็ก ๆ ใบเป็นใบเดียวรูปรี ปลายใบแหลม ผลกลมผิวเกลี้ยง ผลอ่อนสีเขียว ผลแก่สีดำ ผลแก่จัดจะแห้ง มีกลีบเลี้ยงติดบนผล 4 กลีบ ผลแก่ราวเดือนมิถุนายน-สิงหาคม เมล็ด แบน สีเหลือง 4-5 เมล็ด ขนาดกว้าง 0.5-0.7 ซม. ยาว 1-2 ซม. ขยายพันธุ์โดยการเพาะเมล็ด 

## การปลูก
มะเกลือเป็นไม้ที่ปลูกโดยการใช้เมล็ด ขึ้นได้ดีกับดินแทบทุกชนิดเหมาะที่จะปลูกในฤดูฝน ต้นมะเกลือนี้หากถ้าโดนแดดจัดจะทำให้ผลดกมากแต่ใบไม่ค่อยงาม วิธีการปลูกให้เพาะกล้าเสียก่อนเช่นเดียวกันกับต้นไม้อื่น ๆ แล้วนำเอาไปปลูกในหลุมที่เตรียมไว้

## สรรพคุณ
สรรพคุณจากส่วนต่าง ๆ มีดังนี้
* **ผล**  มะเกลือดิบมีสรรพคุณเป็นยาขับพยาธิที่คนไทยรู้จักและใช้กันมานาน ผลมะเกลือมีรสเมาเบื่อ ขับพยาธิในลำไส้ ถ่ายตานซาง ถ่ายกระษัยโดยมากใช้กับเด็ก วิธีการคือ เอาลูกสดใหม่ไม่ช้ำ ตำคั้นเอาน้ำผสมกับน้ำกะทิมะพร้าวดื่มทันที ห้ามเก็บไว้ จะเกิดพิษ ขับพยาธิไส้ เดือน พยาธิปากขอ พยาธิตัวตืด พยาธิเส้นด้าย จำนวนลูกเอาเท่าอายุ แต่ไม่เกิน 25 ลูก เอาดีเกลือ ฝรั่ง 10 กรัม ละลายน้ำสุก 1 แก้ว ดื่มตามหลัง 30 นาทีอย่าปล่อยให้เป็นสีดำ เพราะอาจเป็นพิษ ปัจจุบัน มีการสกัดสารที่มีฤทธิ์ขับพยาธิจากผลมะเกลือแล้วผลิตเป็นยาเม็ดสำเร็จรูปใช้รับประทาน
* **เมล็ด** รสเมามัน ขับพยาธิในท้อง
* **เปลือกต้น** รสฝาดเมา เป็นยาช่วยบูด แก้กระหาย ขับพยาธิ แก้พิษ ตานซาง
* **ทั้งต้น** รสฝาดเมา ขับพยาธิ แก้ตานซาง แก้กระษัย
* **แก่น** รสฝาดเค็มขมเมา ขับพยาธิ แก้ตานซาง
* **ราก** รสเมาเบื่อ ฝนกับน้ำข้าวกิน แก้อาเจียน แกเป็นลม หน้ามืด แก้กระษัย แก้ริดสีดวงทวาร แก้พิษตานซาง ขับพยาธิ

## วิธีการย้อมผ้าด้วยมะเกลือ
วิธีแรก คือนำผลดิบมาตำให้ละเอียด กรองเอาแต่น้ำสีเหลืองมาใช้ย้อมผ้า ผ้านั้นจะมีสีเหลือง แต่เมื่อตากให้แห้งจะมีสีเขียวจะต้องย้อมและตากแห้งอย่างนี้ซ้ำ ๆ กัน 5 - 6 ครั้ง ผ้าจะเปลี่ยนสีจนกระทั่งกลายเป็นสีดำตามต้องการ อีกวิธีหนึ่ง คือ นำผลสุกสีดำมาบดละเอียด กรองแต่น้ำสีดำมาย้อมผ้า โดยย้อมแล้วตาก แล้วนำกลับมาย้อมซ้ำอีกประมาณ 3 ครั้ง ถ้าจะให้ผ้ามีสีดำสนิทและเป็นมันเงาด้วย ให้นำผ้าไปหมักในดินโคลน 1 – 2 คืน หรืออย่างน้อย 5 ชั่วโมงแล้วจากนั้นจึงนำมาซักให้สะอาด
การย้อมผ้าด้วยมะเกลือ ค่อนข้างที่จะใช้เวลามาก ปัจจุบันจึงมีการเปลี่ยนไปใช้สีสังเคราะห์แทน เพราะสะดวกและใช้เวลาไม่มาก แต่ปัญหาที่พบ คือ สีสังเคราะห์ ทำให้เกิดอันตรายต่อผู้ย้อม ซึ่งอาการ คือ ผิวหนังเป็นผื่นอักเสบและติดเชื้อได้ง่าย ตาอักเสบ จึงมีการนำมะเกลือมาใช้ย้อมผ้ากันเช่นเดิม

## อ้างอิง

## แหล่งข้อมูลอื่น

หมวดหมู่:สมุนไพร
หมวดหมู่:ต้นไม้ประจำจังหวัดของไทย
หมวดหมู่:พืชที่เป็นพิษต่อพยาธิ
หมวดหมู่:พืชให้สีย้อม
หมวดหมู่:วงศ์มะพลับ
จักรพรรดินีหวังจื้อ

**จักรพรรดินีหวังจื้อ** (王娡,?-126 ปีก่อนคริสตกาล) ต่อมาได้เป็น **จักรพรรดินีเสี้ยวจิง** (孝景皇后) เป็นพระมเหสีชั้นฟูเหริน ในจักรพรรดิฮั่นจิง ในสมัย ราชวงศ์ฮั่นตะวันตก ภายหลังก็ได้ขึ้นเป็นจักรพรรดินีองค์ที่ 2 ของ จักรพรรดิฮั่นจิง และเป็นพระราชมารดา ใน จักรพรรดิฮั่นอู่

## อ้างอิง

หมวดหมู่:บุคคลในยุคราชวงศ์ฮั่น
หมวดหมู่:จักรพรรดินีราชวงศ์ฮั่น
จักรพรรดินีหวัง

**จักรพรรดินีหวัง** (; ; ถึงแก่อสัญกรรม ค.ศ. 655) เป็นจักรพรรดินีในรัชสมัยราชวงศ์ถัง และเป็นจักรพรรดินีองค์แรกในรัชกาลของ จักรพรรดิถังเกาจง (唐高宗) พระนางมีบทบาทสำคัญในช่วงต้นของรัชสมัย แต่ต่อมาถูกลดอำนาจและถูกถอดจากฐานันดรเนื่องจากความขัดแย้งทางการเมืองและการช่วงชิงตำแหน่งภายในวัง โดยเฉพาะกับบูเช็กเทียน (武则天) ซึ่งต่อมากลายเป็นจักรพรรดินีอู่ของราชวงศ์ถัง

## ภูมิหลัง
จักรพรรดินีหวังเกิดในตระกูลหวังซึ่งเป็นตระกูลขุนนางสำคัญในสมัยถัง ได้รับการศึกษาตามแบบสตรีชนชั้นสูงและมีความประพฤติอ่อนโยน เป็นที่เคารพในหมู่ขุนนาง เมื่อจักรพรรดิถังเกาจงขึ้นครองราชย์ พระนางได้รับการสถาปนาเป็นจักรพรรดินีอย่างเป็นทางการ

## ความขัดแย้งภายในราชสำนัก
แม้จักรพรรดินีหวังจะมีสถานะมั่นคงในช่วงแรก แต่พระนางไม่มีพระโอรสหรือธิดาให้จักรพรรดิ เกิดความไม่มั่นคงต่ออำนาจของตน ขณะเดียวกันหวูเม่ียนเนี่ยง (บุคคลที่จะกลายเป็นหวูเจ๋อเทียนในภายหลัง) ได้ได้รับความโปรดมากขึ้น จักรพรรดินีหวังพยายามต่อต้านและไม่ยอมรับการยกสถานะของหวูเจ๋อเทียน ทำให้เกิดการแบ่งขั้วทางการเมืองภายในราชสำนัก

ฝ่ายของหวูเจ๋อเทียนใช้โอกาสนี้กล่าวโทษจักรพรรดินีหวังว่าหมิ่นประมาทและวางแผนการปองร้าย ถูกกล่าวหาว่ามีส่วนพัวพันในการทำคุณไสยเพื่อแช่งสาป ทำให้จักรพรรดิเกาจงทรงพิโรธและมีคำสั่งถอดพระนางจากตำแหน่งจักรพรรดินี

## การถูกถอดและการถึงแก่กรรม
ในปี ค.ศ. 655 จักรพรรดินีหวังถูกเนรเทศและถูกปลดจากฐานันดรศักดิ์ ต่อมาไม่นาน พระนางถูกประหารชีวิตพร้อมกับพระสนมเซี่ยวซู่เฟย (蕭淑妃) ซึ่งเป็นคู่แข่งอีกคนของหวูเจ๋อเทียน การสิ้นพระชนม์ของพระนางเปิดทางให้หวูเจ๋อเทียนได้รับการสถาปนาเป็นจักรพรรดินีแทนในปีเดียวกัน

## มรดกทางประวัติศาสตร์
นักประวัติศาสตร์จีนมักมองว่าโศกนาฏกรรมของจักรพรรดินีหวังสะท้อนให้เห็นถึงการเมืองในวังหลวงที่เต็มไปด้วยอำนาจและการชิงดีชิงเด่น พระนางมักถูกจดจำว่าเป็นจักรพรรดินีที่ถูกกลั่นแกล้งและสูญเสียตำแหน่งให้กับหวูเจ๋อเทียน ผู้ซึ่งต่อมากลายเป็นจักรพรรดินีผู้ทรงอำนาจที่สุดคนหนึ่งในประวัติศาสตร์จีน

หมวดหมู่:จักรพรรดินีราชวงศ์ถัง
หมวดหมู่:บุคคลในยุคราชวงศ์ถัง
หมวดหมู่:ตัวละครในบูเช็คเทียน จอมนางเหนือแผ่นดิน
เซี่ยงไฮ้ ข้ามฟ้ามาพบรัก

**เซี่ยงไฮ้ ข้ามฟ้ามาพบรัก** เป็นชื่อภาษาไทยของละครโทรทัศน์ร่วมทุนสร้างระหว่างเกาหลี-จีนว่า **Good Morning Shanghai**โดยเป็นเรื่องราวหญิงสาวชาวเกาหลีคนหนึ่งที่พ่อของเธอมาทำงานเป็นโค้ชฟุตบอลให้กับบริษัทแห่งหนึ่งโดยต่อมาเธอได้จับพลัดจับผลูมาเป็น
พี่เลี้ยงให้กับลูกบุญธรรมของลูกชายเจ้าของบริษัทที่พ่อเธอทำงานอยู่แต่กว่าพวกเขาจะได้รักกันก็ต้องผ่านอุปสรรคมามากมาย

หมวดหมู่:ละครโทรทัศน์จีน
บ๊อบบี้ โจนส์ (นักกอล์ฟ)

**บ๊อบบี้ โจนส์** (17 มีนาคม ค.ศ. 1902-18 ธันวาคม ค.ศ. 1971) เป็นนักกอล์ฟที่ยิ่งใหญ่ที่สุดทั้งในระดับชาติและนานาชาติเขาเป็นผู้ให้กำเนิดกอล์ฟเดอะ มาสเตอร์และสนามกอล์ฟออกัสตา

หมวดหมู่:นักกอล์ฟชาวอเมริกัน
หมวดหมู่:คริสต์ศาสนิกชนนิกายโรมันคาทอลิกชาวอเมริกัน
อาร์โนลด์ พาล์มเมอร์

**อาร์โนลด์ แดเนียล พาล์มเมอร์** (, 10 กันยายน 1929 – 25 กันยายน 2016) เป็นนักกอล์ฟอาชีพชาวอเมริกันที่ได้รับการยกย่องอย่างกว้างขวางว่าเป็นหนึ่งในผู้เล่นที่ยิ่งใหญ่และมีเสน่ห์ที่สุดในประวัติศาสตร์กีฬากอล์ฟ นับตั้งแต่เริ่มต้นอาชีพนักกอล์ฟอาชีพในปี 1955 เขาชนะการแข่งขันหลายรายการทั้งในรายการ พีจีเอทัวร์ และรายการ พีจีเอทัวร์แชมเปียนส์ ในปัจจุบัน พาล์มเมอร์มีชื่อเล่นว่า "เดอะคิง" เป็นหนึ่งในดาราดังของวงการกอล์ฟและถือเป็นผู้บุกเบิก และเป็นซูเปอร์สตาร์คนแรกของยุคโทรทัศน์ของกีฬากอล์ฟซึ่งเริ่มต้นขึ้นในช่วงทศวรรษ 1950
หมวดหมู่:นักกอล์ฟชาวอเมริกัน
 ความสำเร็จของพาล์มเมอร์ไม่ได้จำกัดอยู่เพียงแค่สนามกอล์ฟเท่านั้น แต่ยังขยายไปถึงการมีบทบาทสำคัญในการเปลี่ยนโฉมหน้าวงการกอล์ฟให้กลายเป็นกีฬาที่ได้รับความนิยมอย่างแพร่หลายทั่วสหรัฐอเมริกาและทั่วโลก เขามีบทบาทสำคัญในการสร้างภาพลักษณ์ใหม่ให้กับนักกอล์ฟ โดยเฉพาะในยุคที่โทรทัศน์เริ่มมีบทบาทในวงการกีฬา พาล์มเมอร์กลายเป็นขวัญใจมหาชนด้วยบุคลิกที่เป็นมิตร อารมณ์ขัน และความสามารถในการเชื่อมโยงกับแฟนกีฬา

ในตลอดเส้นทางอาชีพ เขาคว้าแชมป์พีจีเอทัวร์ได้ทั้งหมด 62 รายการ ซึ่งจัดเป็นอันดับที่ 5 ตลอดกาล และรวมถึง แชมป์เมเจอร์ 7 รายการ ได้แก่

* มาสเตอร์ส 4 สมัย (1958, 1960, 1962, 1964)
* ยูเอสโอเพ่น 1 สมัย (1960)
* ดิ โอเพ่น แชมเปียนชิป 2 สมัย (1961, 1962)

พาล์มเมอร์ยังเป็นผู้ร่วมก่อตั้ง Golf Channel และมีแบรนด์สินค้าที่ใช้ชื่อของเขาทั้งในวงการกีฬาและสินค้าอุปโภคบริโภค เช่น เครื่องดื่ม “Arnold Palmer” ที่ผสมชาเย็นกับน้ำเลมอน ซึ่งกลายเป็นเครื่องดื่มยอดนิยมในสหรัฐฯ

นอกเหนือจากความสำเร็จในอาชีพ พาล์มเมอร์ยังมีบทบาทด้านการกุศลและการพัฒนาเยาวชน ผ่านมูลนิธิ Arnold & Winnie Palmer Foundation ซึ่งมุ่งเน้นด้านสุขภาพเด็ก การศึกษา และกีฬา

เขาเสียชีวิตเมื่อวันที่ 25 กันยายน 2016 ด้วยวัย 87 ปี ทิ้งไว้ซึ่งมรดกที่ยิ่งใหญ่ทั้งในแง่ของกีฬาและจิตวิญญาณของความเป็นผู้นำ เขายังคงได้รับการจดจำในฐานะหนึ่งในบุคคลสำคัญที่สุดของวงการกอล์ฟตลอดกาล
เฟเดรีโก มาเกดา

**เฟเดรีโก "กีโก" มาเกดา** () เป็นนักฟุตบอลชาวอิตาลี ปัจจุบันเขาลงเล่นให้กับ Ankaragücü ในซือเปร์ลีกของประเทศตุรกี

เขาเคยลงเล่นให้กับแมนเชสเตอร์ยูไนเต็ด ในช่วงปี 2008-2014 โดยลงเล่นไป 19 ครั้งยิงได้ 4 ประตู โดยย้ายมาจากสโมสรลาซิโอในอิตาลี เมื่อเดือนกันยายน ค.ศ. 2007 โดยในเกมที่แมนเชสเตอร์ยูไนเต็ดพบกับแอสตันวิลลาเมื่อวันที่ 5 เมษายน2008 ทางเซอร์ อเล็กซ์ เฟอร์กูสันได้ส่งเขาลงมาเล่นเป็นตัวสำรองแทนนานี่และในที่สุดเขาก็กลายเป็นซูเปอร์ซับเมื่อยิงประตูชัยในนาทีที่ 93 ให้แมนฯยูพลิกเอาชนะแอสตันวิลลาไป 3-2 โดยถือว่าเป็นประตูแรกและนัดแรกของเขาอย่างเป็นทางการ มาเคด้าทำประตูชัยในเกมลีกนัดถัดมากับซันเดอร์แลนด์หลังจากเปลี่ยนตัวลงมาเพียงแค่ 40 วินาที ซึ่งนับเป็นการทำสองประตูจากสองเกมที่ลงเล่นเลยทีเดียว โดยในระหว่างที่ลงเล่นให้กับยูไนเต็ดเขามักจะถูกยืมไปเล่นให้กับทีมอื่นอยู่เสมอเพราะไม่สามารถยึดตำแหน่งตัวจริงในทีมชุดใหญ่และหลังจากเมื่อเขาออกจากทีมยูไนเต็ดแล้วได้ก็พเนจรไปอยู่กับสโมสรต่าง ๆ แต่ก็ไม่ค่อยจะประสบความสำเร็จสักเท่าไหร่เพราะเขามักจะมีอาการบาดเจ็บอีกทั้งพฤติกรรมนอกสนามที่ไม่ค่อยดียกเว้นช่วงที่เขาอยู่กับสโมสรเบอร์มิงแฮมแบบยืมตัวที่เขาทำได้ 10 ประตูจากทั้งหมด 18 นัดและสโมสรโนวาราที่เขาทำได้ 10 ประตูเช่นกันจากทั้งหมด 51 นัด

## เกียรติประวัติ
### สโมสร
**แมนเชสเตอร์ยูไนเต็ด**
*อีเอฟแอลคัพ: 2009–10

**ปานาซีไนโกส**
*กรีกคัพ: 2021–22

### รางวัลส่วนตัว
* รางวัลผู้เล่นเยาวชนแห่งปี จิมมี เมอร์ฟี: 2008–09

## อ้างอิง

หมวดหมู่:นักฟุตบอลชาวอิตาลี
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:นักกีฬาจากโรม
หมวดหมู่:กองหน้าฟุตบอล
จอร์จ เบสต์

**จอร์จ เบสต์** () (22 พฤษภาคม ค.ศ. 1946 – 25 พฤศจิกายน ค.ศ. 2005) เป็นอดีตนักฟุตบอลทีมชาติไอร์แลนด์เหนือ และเป็นตำนานของสโมสรฟุตบอลแมนเชสเตอร์ยูไนเต็ด โดยเขาอยู่ในทีมชุดที่คว้าแชมป์ยูโรเปี้ยน คัพ ปี 1968 ร่วมกับเซอร์ บ๊อบบี้ ชาร์ลตัน และเดนิส ลอว์ เขาเล่นในตำแหน่งปีกเป็นหลักและมีฉายาว่าเทพบุตรมหาภัยเนื่องจากมีรูปร่างหน้าตาหล่อและมีความอันตรายในการทำประตู จอร์จ เบสต์ เสียชีวิตที่กรุงลอนดอน ประเทศอังกฤษ เมื่อวันที่ 25 พฤศจิกายน 2005 รวมอายุ 59 ปี

## เกียรติประวัติ
**แมนเชสเตอร์ยูไนเต็ด**
* Football League First Division: 1964–65, 1966–67
* Charity Shield: 1965, 1967
* European Cup: 1968

**ฮีเบอร์เนียน**
* East of Scotland Shield: 1979–80

**ทีมชาติไอร์แลนด์เหนือ**
*British Home Championship: 1964

**เกียรติประวัติส่วนตัว**
* Football League First Division top scorer: 1967–68
* FWA Footballer of the Year: 1967–68
* Ballon d'Or: 1968; third place 1971
* PFA Team of the Year Second Division: 1977
* Football League 100 Legends: 1998
* Honorary doctorate from Queen's University Belfast: 2001
* Freeman of Castlereagh: 2002
* Inaugural inductee into the English Football Hall of Fame: 2002
* BBC Sports Personality of the Year Lifetime Achievement Award: 2002
* UEFA Jubilee Awards – Northern Ireland's Golden Player: 2003
* UEFA Golden Jubilee Poll: No. 19
* FIFA 100 (world's greatest living players: 2004)
* Golden Foot: 2005, as football legend
* PFA Merit Award: 2006
* PFA England League Team of the Century (1907 to 2007): 
** Team of the Century 1907–1976
** Overall Team of the Century
* FWA Tribute Award: 2000
* English Football Hall of Fame: 2002
* FIFA Player of the Century:
** FIFA internet vote: No. 20
** FIFA Magazine and Grand Jury vote: No. 5
* World Soccer The Greatest Players of the 20th century: No. 8
* Ballon d'Or Dream Team (Bronze): 2020

## อ้างอิง

## แหล่งข้อมูลอื่น

* English Football Hall of Fame Profile 
* The George Best Foundation 
* Football legend George Best dies from the BBC
* United in grief for a tragic hero - The Guardian
* Was George the Best? - BBC
* George Best Profile at CultureNorthernIreland.org 
* George Best Manchester United photo 1, biography & stats at sporting-heroes.net
* George Best Manchester United photo 2, biography & stats at sporting-heroes.net
* George Best Hibernian photo, biography & stats at sporting-heroes.net
* George Best Fulham photo, biography & stats at sporting-heroes.net
* George Best Player Profile - A true genius
* One on One George Best Interview with Four Four Two


หมวดหมู่:นักฟุตบอลชาวไอร์แลนด์เหนือ
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:บุคคลจากเบลฟาสต์
หมวดหมู่:กองกลางฟุตบอล
หมวดหมู่:ฟีฟ่า 100
หมวดหมู่:ปีกฟุตบอล
หมวดหมู่:ผู้ชนะเลิศบาลงดอร์
จัง นารา

**จัง นารา** () เป็นนักร้องและนักแสดงชาวเกาหลีใต้และมีเชื้อสายจีน เธอเป็นที่รู้จักจากเพลง *Sweet Dream* และละครซี่รีย์ *New Nonstop* , *Successful Story of a Bright Girl* , Bratty Princess , Baby Faced Beauty , School 2013 และ Fated to Love You

## อาชีพ

## ชีวิตส่วนตัว

## ผลงานเพลง
### สตูดิโออัลบั้มเกาหลี

### สตูดิโออัลบั้มจีน

### ความร่วมมือ และอัลบั้มรวม

### ซิงเกิล

## ผลงานการแสดง

## รางวัลและการเสนอชื่อ

## อ้างอิง

หมวดหมู่:นักร้องป็อปหญิงชาวเกาหลีใต้
หมวดหมู่:นักแสดงเกาหลีใต้
หมวดหมู่:นักร้องเคป็อป
หมวดหมู่:บุคคลจากโซล
หมวดหมู่:นักร้องหญิงชาวเกาหลีใต้ในศตวรรษที่ 21
หมวดหมู่:ไอดอลหญิงชาวเกาหลีใต้
หมวดหมู่:ศิษย์เก่าจากมหาวิทยาลัยจุงอัง
หมวดหมู่:นักร้องจากโซล
หมวดหมู่:ผู้ชนะมามาอะวอดส์
หมวดหมู่:นักแสดงหญิงจากโซล
พระเจ้าทศรถเมารยะ

**ทศรถ** () เป็นจักรพรรดิแห่งจักรวรรดิเมารยะ เสวยราชย์ราวระหว่าง 232–224 ปีก่อนคริสตกาล พระองค์เป็นพระเจ้าหลานเธอในพระเจ้าอโศก และถือกันว่า สืบราชสมบัติต่อจากพระเจ้าอโศกในสถานะจักรพรรดิแห่งอินเดียและปริมณฑล (Greater India) พระองค์ทรงปกครองจักรวรรดิที่กำลังล่มสลาย เป็นช่วงเวลาที่ดินแดนต่าง ๆ ในจักรวรรดิของพระองค์พากันแข็งเมือง กระนั้น พระองค์ก็ทรงดำเนินนโยบายทางศาสนาและสังคมเฉกเช่นพระเจ้าอโศกต่อไป พระองค์เป็นเมารยกษัตริย์พระองค์สุดท้ายที่ให้จัดทำจารึกหลวง จึงเป็นเมารยกษัตริย์พระองค์สุดท้ายที่ปรากฏในแหล่งข้อมูลประเภทจารึกด้วย พระองค์สิ้นพระชนม์ใน 224 ปีก่อนคริสตกาล พระราชวงศ์พระนาม สัมปรติ สืบราชบัลลังก์ต่อ

หมวดหมู่:จักรพรรดิโมริยะ
หมวดหมู่:ราชวงศ์โมริยะ
ไก่ (แก้ความกำกวม)

**[[ไก่]]** โดยความหมายทั่วไปแล้วคือสัตว์ปีกชนิดหนึ่ง แต่ **ไก่** ยังสามารถเป็นชื่อเฉพาะซึ่งอาจหมายถึง
**ชื่อบุคคล**
* วรายุฑ มิลินทจินดา (ไก่) นักแสดง และผู้จัดละครชาวไทย
* มีสุข แจ้งมีสุข (ไก่) พิธีกร นักแสดง พิธีกร และผู้ประกาศข่าวชาวไทย
* ภาษิต อภิญญาวาท (ไก่) ผู้ประกาศข่าวชาวไทย
* วัลลภ พลเสน (ไก่) นักดนตรีเพื่อชีวิตอิสระ
* ไก่ชน ส.วรพิน นักมวยชาวไทย
* หลวงไก่ นักร้องลูกทุ่งชาวไทย
* สมพล ปิยะพงศ์สิริ (ไก่) นักร้อง นักแสดง พิธีกร และนักจัดรายการวิทยุชาวไทย

**อื่น ๆ**
* ไก่คุ้ย ตุ่ยเขี่ย รายการทางสถานีวิทยุ 94 อีเอฟเอ็ม
* ไก่จัง ตัวการ์ตูนที่อยู่ใน โฟร์แองจี สี่สาวแสนซน
* ไก่ (雞) ในภาษาจีนเป็นสแลงหมายถึง "โสเภณี"
ร็อคแมน 9 การคืนชีพของผู้ทะเยอทะยาน!!

**ร็อคแมน 9 การคืนชีพของผู้ทะเยอทะยาน!!** () หรือ **เมก้าแมน 9** (Mega Man 9) เป็นเกมซีรีส์ร็อคแมนโดยเป็นเกมภาคหลักลำดับที่ 9 โดยส่วนประกอบเกมได้ใช้รูปแบบของภาคแรกของร็อคแมน (รูปแบบ 8 บิท) โดยจะจำหน่ายในรูปแบบ Wii Ware โดยเครื่องเล่นเกม Wii จำหน่ายในรูปแบบออนไลน์เมื่อวันที่ 24 กันยายน ค.ศ. 2008 และได้จัดจำหน่ายอีกโดยเครื่องเล่นเกม เพลย์สเตชัน 3 และ เอกซ์บอกซ์ 360 เมื่อวันที่ 24 มิถุนายน ค.ศ. 2009

## เนื้อเรื่องย่อ
ในปี 200x หลังจากปราบการก่อกวนของดร.ไวลี่สิ้นสุดลงโลกได้สงบสุขลงจู่ๆมีหุ่นยนต์ได้เข้ามาโจมตีโลกโดยดร.ไวลี่ได้บอกว่าหุ่นยนต์ที่ก่อกวนในโลกคือหุ่นยนต์ของดร.ไลท์ทำให้ประชาชนได้ประณามโดยการโทรศัพท์ต่อว่าดร.ไลท์ผู้ที่สร้างหุ่นยนต์และถูกตำรวจจับไปร็อคแมนคิดว่านี่คือการใส่ร้ายของดร.ไวลี่ทั้งหมดทำให้ร็อคแมนต่อสู้อีกครั้ง

## รูปแบบการเล่น
การเล่นของร็อคแมนภาค 9 นั้นได้ถูกกลับใช้รูปแบบเหมือนกับภาค 1-6 แต่ภาค 9 นี้ โดยตัวร็อคแมนไม่สามารถซาร์จบัสเตอร์ได้ และ ไม่สามารถสไลค์ตัวในที่แคบ แต่จะต่างกับภาคแรกๆ ตรงที่มีการเก็บน็อตมาเพื่อแลกซื้อไอเท็มต่างๆเอาไว้ใช้ได้ด้วย 

ทั้งนี้ลูกเล่นเกมของภาคนี้ได้ใช้รูปแบบของภาคแรกของร็อคแมน

## ตัวละคร
### หุ่นยนต์บอส
#### หุ่นยนต์ที่สร้างโดย ดร.ไรท์
;DRN.065 คอนกรีตแมน (コンクリートマン)
;DRN.066 ทอร์นาโดแมน (トルネードマン)
;DRN.067 สแปลชวูแมน (スプラッシュウーマン)
;DRN.068 ปลั๊กแมน (プラグマン)
;DRN.069 จีเวลแมน (ジュエルマン)
;DRN.070 ฮอร์เน็ตแมน (ホーネットマン)
;DRN.071 แม็กม่าแมน (マグママン)
;DRN.072 กาแล็กซี่แมน (ギャラクシーマン)

#### หุ่นยนต์บอสอื่นๆ
;สไปค์พุชเชอร์ เรด & บลู (スパイクプッシャーズR＆B)
;เมก้าเมคชาร์ค (メガメックシャーク)
;ทวินเดวิล (ツインデビル)
;ไวลี่แมชชีน หมายเลข 9 (ワイリーマシーン9号)
;เฟคแมน (フェイクマン)

## อ้างอิง

* *นิตยสารเกมแม็คออนไลน์ (สนพ.อนิเมทกรุ๊ป) *
* *นิตยสารเมก้า (สนพ.วิบูลย์กิจ) *

## แหล่งข้อมูลอื่น
* ''Mega Man 9'' Official E3 Trailer
* ''Mega Man 9'' Official Website (Japanese) 

หมวดหมู่:ร็อคแมน (เกมชุดดั้งเดิม)
หมวดหมู่:วิดีโอเกมซูเปอร์ฮีโร
วิชาชีพเกษตร

**วิชาชีพเกษตร** เป็นหลักหลักการปฏิบัติงานเกษตร เน้นทักษะด้านการเกษตรกรรม การเลือกใช้และดูแลเครื่องมืออุปกรณ์การเกษตรตามหลักการและกระบวนการที่ถูกต้องเหมาะสม สร้างให้นักเกษตรมีเจตคติที่ดีต่อการประกอบอาชีพด้านการเกษตร สร้างกิจนิสัยในการทำงานด้วยความรับผิดชอบ รอบคอบ ขยันและอดทน มีความเข้าใจหลักการปฏิบัติงานเกษตรในฟาร์ม ส่งเสริมให้เกษตรกรสามารถปฏิบัติงานเกษตรตามหลักการและกระบวนการ 

วิชาชีพเกษตรเป็นหลักการจัดการเรียนการสอนในวิทยาลัยเกษตรกรรมที่ฝึกให้มีความรู้ ความเข้าใจเกษตรกรรมสาขาทั่วไป เมื่อก้าวเข้าสู่ระดับสูง จะเน้นทักษะวิชาชีพเกษตรที่มุ่งให้มีการปฏิบัติจริงมากขึ้นให้เกิดทักษะและความชำนาญ วิชาชีพเกษตรมีการส่งเสริมในหลาย ๆ ด้านด้วยกัน เช่น วิชาชีพพืชศาสตร์ วิชาชีพสัตวศาสตร์ วิชาชีพประมง วิชาชีพเกษตรทั่วไป เป็นต้น

## วิชาชีพพืชศาสตร์
เน้นเรื่องการฝึกทักษะด้านพืช ซึ่งประกอบด้วย พืชสวน พืชไร่ ไม้ผล ไม้ดอก ไม้ประดับ ไม้กลางแจ้ง การจัดและตกแต่งสวนเบื้องต้น การปลูกพืชไฮโดรโพนิกส์  เป็นการสร้างทักษะด้านการดูแลรักษา การจัดการเก็บเกี่ยวพืชประเภทต่าง ๆ การกำจัดวัชพืช การป้องกันกำจัดแมลงศัตรูพืช การดูแลบำรุงรักษาดิน การใช้ปุ๋ยอินทรีย์ชีวภาพ

## วิชาชีพสัตวศาสตร์
เน้นเรื่องการฝึกทักษะการผลิตโคเนื้อ การผลิตโคนม การผสมเทียมสัตว์ หลักการเลี้ยงสัตว์ การปรับปรุงพันธุ์สัตว์ อาหารและการให้อาหารสัตว์ โภชนการสัตว์ โรคและการสุขาภิบาลสัตว์ กายวิภาคสัตว์ มาตรฐานอาหาร ผลิตภัณฑ์นม

## วิชาชีพประมง
เน้นการฝึกทักษะด้านการประมงเบื้องต้น การเพาะและอนุบาลสัตว์น้ำ การเพาะเลี้ยงปลาสวยงาม โรคและศัตรูสัตว์น้ำ การวิเคราะห์คุณภาพน้ำ การขบายพันธุ์ไม้น้ำ แพลงก์ตอน อาหารสัตว์น้ำ บ่อและการสร้างบ่อ

วิชาชีพเกษตรมีการเปิดสอนในวิทยาลัยเกษตรกรรม


ไฟล์:Kaset1.gif|ดูงานกล้วยไม้
ไฟล์:Kaset2.gif|ฝึกงานกล้วยไม้
ไฟล์:Kaset3.gif|ฝึกทักษะวิชาชีพประมง
ไฟล์:Kaset4.gif|ฝึกทักษะพืชไร่
ไฟล์:Kaset5.gif|ฝึกทักษะสุกร]]


หมวดหมู่:เกษตรกรรม
น.ช. นักโทษชาย

**น.ช. นักโทษชาย** เป็นภาพยนตร์ไทยจากไท เอ็นเตอร์เทนเมนต์ กำกับและเขียนบทโดยมานพ เจนจรัสสกุล จากบทประพันธ์เรื่อง "คุก ชีวิตในพันธนาการ"  ของอรสม สุทธิสาคร ซึ่งเป็นนักเขียนสารคดี ที่มีผลงานงานเขียนสะท้อนภัยจากสังคมในมุมมืด  เช่น มือปืน, สนิมดอกไม้, คุก ชีวิตในพันธนาการ, อาชญากร เด็ก? เบ้าหลอมและเบื้องหลังมือสีขาวที่เปื้อนบาป, เด็กพันธุ์ใหม่ ….. วัย X และ Click ชีวิตวัยรุ่นไทยยุคปี 2000  ภาพยนตร์เรื่องนี้เป็นผลงานกำกับภาพยนตร์เรื่องแรกของมานพ เจนจรัสสกุล  ซึ่งก่อนหน้านี้เป็นผู้กำกับภาพยนตร์โฆษณา 

เป็นภาพยนตร์แนวดรามาที่กล่าวถึงชีวิตความเป็นอยู่ สภาพจิตใจของนักโทษในห้องขัง

ภาพยนตร์ได้รับรางวัลสมาพันธ์ภาพยนตร์แห่งชาติ สาขากำกับศิลป์ยอดเยี่ยม ประจำปี พ.ศ. 2546 โดย ธงชัย สิทธิรักษ์ 

## แหล่งข้อมูลอื่น
* 
* 
* 

## อ้างอิง

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2545
หมวดหมู่:ภาพยนตร์ชีวิตไทย
หมวดหมู่:ภาพยนตร์ไทยในคริสต์ทศวรรษ 2000
พิธีบวชต้นไม้

## ประวัติ
พระครูมานัสนทีพิทักษ์ เจ้าคณะอำเภอแม่ใจ จังหวัดพะเยา ได้คิด**พิธีบวชต้นไม้**ขึ้น เพื่อต้องการยับยั้งการลักลอบตัดไม้ทำลายป่าและเพื่อเป็นกุศโลบายห้ามมิให้คนตัดไม้ทำลายป่า ต้นไม้ต้นใดที่ผ่านการบวชแล้ว ชาวบ้านจะไม่ตัดเด็ดขาด เจ้าคณะอำเภอแม่ใจจึงได้นำพิธีบวชต้นไม้มาดำเนินการ เพื่อป้องกันการลักลอบตัดไม้ทำลายป่า โดยเฉพาะป่าบริเวณต้นน้ำลำธาร ซึ่งพิธีกรรมดังกล่าว ได้เผยแพร่ไปสู่สาธารณชน อย่างไรก็ตามชาวอำเภอแม่ใจก็ตระหนักและมีความเชื่อว่า พญาต้นไม้ที่ผ่านการบวชแล้ว จะคุ้มครองรักษาต้นไม้ต่าง ๆ ในบริเวณนั้น ซึ่งจะมีผลทำให้น้ำไม่แห้ง ฝนตกต้องตามฤดูกาล
ถือเป็นการยับยั้งการทำลายธรรมชาติและช่วยอนุรักษ์สิ่งแวดล้อม พร้อมทั้งรักษาป่าไม้ที่เป็นต้นน้ำลำธารให้อุดมสมบูรณ์  และที่สำคัญคือ สร้างความสำนึกให้แก่ชุมชนในการดูแลรักษาสภาพธรรมชาติ

## พิธีการบวชต้นไม้
พิธีการบวชต้นไม้ จะเริ่มตั้งแต่การสำรวจต้นไม้ที่มีขนาดใหญ่และเกรงว่าน่าจะถูกลักลอบตัดซึ่งเชื่อกันว่าเป็นพญาไม้ จากนั้นชักชวนชาวบ้านให้ร่วมมือกันจัดเตรียมเครื่องเซ่นสังเวยเจ้าป่าเจ้าเขา เครื่องสังเวยจะประกอบด้วย
*ข้าวเหนียวสุก 1 ปั้น
*กล้วยสุก 1 ลูก
*หมากคำ พลูใบ
*ผ้าเหลืองตามจำนวนต้นไม้
*ด้ายสายสิญจน์
*บาตรน้ำมนต์
*น้ำขมิ้นส้มป่อย
จากนั้นก็สร้างศาลเพียงตาสำหรับอัญเชิญรุกขเทวดามาคอยปกปักรักษาต้นไม้ แล้วทำพิธีไหว้พระแม่ธรณี ใช้หมากพลูตามธรรมเนียมทางเหนือ สำหรับการบวชต้นไม้ จะมีผ้าเหลือง (สุดแล้วแต่ว่าจะบวชต้นไม้กี่ต้น) ด้ายสายสิญจน์ บาตรน้ำมนต์และส้มป่อยจากนั้นโยงด้ายสายสิญจน์ไปตามต้นไม้ในบริเวณป่า แล้วโยงมายังสถานที่ทำพิธี ซึ่งจะมีพระพุทธรูปตั้งเป็นประธานมีพระสงฆ์และอาจารย์ (หมอเวทมนตร์) ทำพิธีเชิญเทวดาอารักษ์ ผีป่า ผีเขา (ผีป๊กกะโล้ง) ทำพิธีเซ่นสังเวยเทพารักษ์ เจ้าป่าเจ้าเขา ให้รับรู้และให้มาอยู่ในป่าไม้ ดูแลต้นไม้ หากมีผู้ใดมาตัดไม้ ทำลายป่า ขอให้ผู้นั้นมีอันเป็นไปต่าง ๆ ซึ่งเป็นเรื่องของหมอเวทมนตร์ที่จะนำมากล่าวเมื่อเสร็จพิธีเซ่นสังเวยแล้ว ก็เป็นพิธีสงฆ์ เริ่มจากไหว้พระรัตนตรัย สมาทานศีลอาราธนาพระปริตรพระสงฆ์เจิมต้นไม้ เสร็จแล้วพระสงฆ์ จะห่มผ้าเหลืองให้ต้นไม้ พระสงฆ์เจริญชัยมงคลคาถา จากนั้นประพรมน้ำพระพุทธมนต์ตามต้นไม้ที่บวชไว้ เป็นเสร็จพิธี

## อ้างอิง

หมวดหมู่:อำเภอแม่ใจ
หมวดหมู่:พิธีกรรมในศาสนาพุทธ
หมู่บ้านบุศรินทร์

**หมู่บ้านบุศรินทร์ วงแหวน-รัตนาธิเบศร์** 

## อาณาเขตและที่ตั้ง
หมู่บ้านบุศรินทร์ วงแหวน-รัตนาธิเบศร์ ตั้งอยู่ที่กิโลเมตรที่ 1.9 ถนนบ้านกล้วย-ไทรน้อย ตำบลพิมลราช อำเภอบางบัวทอง จังหวัดนนทบุรี 11110

## ประชากร
อาชีพหลัก ทำสวน รับราชการ รัฐวิสาหกิจ บริษัทเอกชน ธุรกิจส่วนตัว รับจ้างทั่วไป และทำงานเอกชน ในท้องถิ่น และบางส่วนเดินทางไปทำงานในกรุงเทพมหานคร

## การคมนาคม
หมู่บ้านบุศรินทร์ วงแหวน-รัตนาธิเบศร์ ตั้งอยู่หมู่ที่ 3 และ 4 อยู่ห่างจากตัวอำเภอบางบัวทองประมาณ 7 กิโลเมตร และห่างจากกรุงเทพมหานครประมาณ 22 กิโลเมตร
* ถนนบ้านกล้วย-ไทรน้อย ถนนทางเข้าหมู่บ้านบุศรินทร์
* ถนนบางกรวย-ไทรน้อย ถนนตัดผ่านด้านหลังหมู่บ้านบุศรินทร์
* ถนนกาญจนาภิเษก หรือทางหลวงไฮเวย์หมายเลข9 ถนนตัดผ่านหัวถนนบ้านกล้วย-ไทรน้อย
* ถนนรัตนาธิเบศร์ ถนนเชื่อมต่ออำเภอบางบัวทอง กับจังหวัดนนทบุรี และกรุงเทพมหานคร
* ถนนราชพฤกษ์ ถนนเชื่อมต่ออำเภอบางบัวทอง กับกรุงเทพมหานคร

## สาธารณูปโภค
* ไฟฟ้า อยู่ในเขตการไฟฟ้านครหลวง เขตบางบัวทอง
* ประปา อยู่ในเขตการประปานครหลวง สาขาบางบัวทอง
* โทรศัพท์ มีให้บริการทั้ง True NT และอื่นๆมากมาย
* การแพทย์ มีโรงพยาบาลชุมชนพิมลราช โรงพยาบาลบางบัวทอง และโรงพยาบาลเอกชนอีกหลายแห่ง
* ไปรษณีย์ ดำเนินการโดยไปรษณีย์ไทย สาขาบางบัวทอง

## รถประจำทาง
* 127 บางบัวทอง-สะพานสมเด็จพระปิ่นเกล้า
* 130 บางบัวทอง-นพวงศ์
* 134 บางบัวทอง-สถานีขนส่งจตุจักร
* 177 บางบัวทอง-อนุสาวรีย์ชัยสมรภูมิ-มาบุญครอง (วงกลม)
* 337 นนทบุรี-ปทุมธานี
* 516 บางบัวทอง-เทเวศน์
* 528 ไทรน้อย-พระราม9
* 688 รังสิต-บางใหญ่
* 1024 บางบัวทอง-สะพานพระราม5
* 1003 บางบัวทอง-ท่าน้ำนนทบุรี
* รถตู้ปรับอากาศ เทสโก้โลตัสปิ่นเกล้า-หมู่บ้านบัวทอง4
* รถตู้ปรับอากาศ เดอะมอลล์งามวงศ์วาน-หมู่บ้านบัวทอง 4
* รถตู้ปรับอากาศ บางบัวทอง-พระปิ่นเกล้า
* รถตู้ปรับอากาศ บางบัวทอง-พงษ์เพชร(งามวงศ์วาน)
* รถตู้ปรับอากาศ บางบัวทอง-สีลม
* รถตู้ปรับอากาศ บางบัวทอง-ลาดพร้าว (จตุจักร)

## อ้างอิง

## แหล่งข้อมูลอื่น
อุปกรณ์การเกษตร

280px|thumb|right|อุปกรณ์การเกษตรหลากหลายประเภท

**อุปกรณ์การเกษตร** เป็นเครื่องมือที่ช่วยอำนวยให้การปฏิบัติงานเกษตรมีความสะดวกและรวดเร็ว ลดแรงของเกษตรกร อุปกรณ์การเกษตรแบ่งตามชนิดวัสดุมีทั้งที่ทำจากโลหะ ทำจากพลาสติก ทำจากไฟเบอร์ หรือแม้แต่ทำจากวัสดุธรรมชาติ หากแบ่งอุปกรณ์การเกษตรตามลักษณะการใช้งานจะสามารถแบ่งได้เป็นอุปกรณ์งานหนักและอุปกรณ์งานเบา แบ่งตามลักษณะใช้งาน ได้แก่ เครื่องมือช้งานกับดิน เครื่องมือใช้งานในการให้น้ำพืช และเครื่องมือที่ใช้ในการดูแลตัดแต่งกิ่ง ตัวอย่างอุปกรณ์การเกษตร เช่น จอบขุด เสียมพรวน บัวรดน้ำ กรรไกตัดกิ่ง รถไถ่ รถเกี่ยว เป็นต้น อุปกรณ์การเกษตรมีให้ได้ศึกษาและฝึกทักษะปฏิบัติในวิทยาลัยเกษตรกรรม

ตัวอย่างอุปกรณ์ที่ใช้ในการเกษตร เช่น
* ส้อมพรวน : ใช้ในการพรวนดิน เหมาะกับดินที่ร่วนซุย เนื่องจากส้อมพรวนไม่ใช่อุปกรณ์เกษตรประเภทใช้งานหนัก เมื่อใช้แล้วควรล้างทำความสะอาด เช็ดให้แห้งแล้วทาด้วยน้ำมันกันสนิม
* เสียม : ใช้ในการขุดหลุมเตรียมเพื่อปลูกต้นไม้ เหมาะในการขุดหลุมขนาดเล็ก เมื่อใช้แล้วควรล้างทำความสะอาด เช็ดให้แห้งแล้วทาด้วยน้ำมันเพื่อกันสนิม เก็บเข้าที่ให้เรียบร้อย
* พลั่ว : ใช้ในการตักดิน ตักปุ๋ย หรือขุดหลุมขนาดเล็ก ๆ ไม่ลึก เมื่อใช้แล้วควรล้างทำความสะอาด เช็ดให้แห้งแล้วทาด้วยน้ำมันเพื่อกันสนิม เก็บเข้าที่ให้เรียบร้อย
* คราด : ใช้ในการย่อยดินให้เป็นก้อนเล็ก ๆ และใช้เก็บเศษหญ้าบนหน้าดิน เมื่อใช้แล้วควรล้างทำความสะอาด เช็ดให้แห้งแล้วทาด้วยน้ำมันเพื่อกันสนิม เก็บเข้าที่ให้เรียบร้อย
* บัวรดน้ำ : ใช้ในการรดน้ำเหมาะกับต้นกล้าหรือต้นไม้ที่มีขนาดเล็กลำต้นอ่อน น้ำที่ออกจากฝักบัวจะเป็นสายขนาดเล็ก ช่วยให้น้ำกับพืชได้ทั่วถึงและต้นไม้ไม่บอบช้ำ เมื่อใช้แล้วล้างทำความสะอาดเก็บเศษหญ้าออกจากบัวรดน้ำเพื่อไม่ให้อุดตันฝักบัวเมื่อนำไปใช้รดน้ำครั้งต่อไป
* กรรไกรตัดกิ่ง : ใช้สำหรับตัดแต่งกิ่งไม้ขนาดเล็ก ตัดใบพืชที่แห้ง เป็นโรคทิ้ง ตัดแต่งต้นไม้ที่มีใบหนาเกินไป เมื่อใช้แล้วควรเช็ดทำความสะอาดแล้วทาด้วยน้ำมันเพื่อกันสนิมและหยอดน้ำมันสปริงขากรรไกร เก็บเข้าที่ให้เรียบร้อย
* เครื่องตัดสับ : ใช้สำหรับตัดหรือสับหญ้าอาหารโคให้เป็นชิ้นเล็ก ๆ เพื่อความสะดวกในการบรรจุเพื่อขนย้าย และเพื่อสับหญ้าให้เป็นชิ้นเล็ก ๆ สำหรับนำมาผสมในสูตรอาหารโค

หมวดหมู่:เกษตรกรรม
วัดดงสระแก้ว

**วัดดงสระแก้ว** ตั้งอยู่ที่ ตำบลไผ่ล้อม อำเภอลับแล จังหวัดอุตรดิตถ์ ปัจจุบันเป็นวัดที่จำพรรษาของเจ้าคณะตำบลไผ่ล้อม สังกัดคณะสงฆ์มหานิกาย

วัดดงสระแก้ว ปัจจุบันเป็นที่รู้จักของชาวจังหวัดอุตรดิตถ์และใกล้เคียง ที่นิยมไปทำพิธีลอดอุโบสถไม้สักทองของวัด และวัดนี้ เคยเป็นที่ประดิษฐานของพระพุทธรูป หลวงพ่ออู่ทอง (ทองคำ) พระพุทธรูปทองคำโบราณองค์สำคัญของจังหวัดอุตรดิตถ์ ที่ถูกโจรกรรมไปเมื่อปี พ.ศ. 2520 (ปัจจุบันยังไม่ได้คืน)

## ประวัติ

วัดดงสระแก้ว ตั้งชื่อตามนามหมู่บ้านดงสระแก้ว หมู่ 5 ตำบลไผ่ล้อม  อำเภอลับแล  จังหวัดอุตรดิตถ์ วัดได้สร้างขึ้นในปี พ.ศ. 2460 โดยคณะศรัทธาของชาวบ้านดงสระแก้ว จากการนำของพ่อสุดใจ จันทา ในพื้นที่ 11 ไร่เศษ เดิมนั้นมีเพียงแค่ศาลาและกุฎิสงฆ์มุงหญ้าแฝกพอกันแดดกันฝนได้ จนในปี พ.ศ. 2482 ชาวบ้านจึงได้ร่วมใจกันสร้างศาลาการเปรียญสำหรับประกอบพิธีทางศาสนา และชาวบ้านได้ร่วมกันสร้างอุโบสถไม้สักทองทั้งหลังสำหรับประกอบสังฆกรรมของพระสงฆ์ในปี พ.ศ. 2484 และได้รับพระราชทานวิสุงคามสีมาเมื่อ พ.ศ. 2498 และมีการพัฒนาก่อสร้างเสนาสนะและอาคารถาวรวัตถุเพิ่มเติมมาตลอดถึงปัจจุบัน

## ศาสนสถานและศิลปวัตถุสำคัญ

* **อุโบสถไม้สักทอง** เป็นอาคารไม้สักทอง ยกพื้นคนลอดได้ ทรงไทยประยุกต์ หลังคาลดชั้นไล่ระดับแบบภาคกลาง มีหน้าบัน สร้างใน พ.ศ. 2484 ปัจจุบันผู้ศรัทธานิยมมาลอดใต้ถุนอุโบสถหลังนี้ เนื่องจากเชื่อว่าเป็นศิริมงคล

* **หลวงพ่ออู่ทอง (ทองคำ) ** เคยเป็นพระประธานในอุโบสถไม้สักทอง * (ขนาดหน้าตักกว้าง 34 นิ้ว) * มีพุทธลักษณะปางมารวิชัย เนื้อโลหะทองคำบริสุทธิ์ หนักกว่า 200 กิโลกรัม สร้างในสมัยอู่ทอง สกุลช่างอู่ทอง มีอายุกว่า 800 ปี พระธรรมกิจโกศล อดีตเจ้าอาวาสวัดดงสระแก้ว นำมาจากวัดราชบุรณราชวรวิหาร กรุงเทพมหานคร ซึ่งถูกทำลายจากระเบิดของฝ่ายสัมพันธมิตรในช่วงสงครามโลกครั้งที่ 2 เมื่อปี พ.ศ. 2485 หลวงพ่ออู่ทอง เป็นพระพุทธรูปสำคัญ 1 ใน 3 องค์ ที่ได้นำขึ้นมาจากวัดราชบุรณะในคราวเดียวกัน และ **เป็นพระพุทธรูปทองคำโบราณองค์สำคัญองค์เดียวของจังหวัดอุตรดิตถ์** มาตั้งแต่นั้น แต่ปรากฏว่า ในปี พ.ศ. 2520 หลวงพ่ออู่ทองได้ถูกโจรกรรมหายไปจากวัดอย่างไร้ร่องรอย และยังคงตามคืนมาไม่ได้จนปัจจุบันนี้ 

*ดูประวัติความเป็นมาของหลวงพ่ออู่ทอง (ทองคำ) เพิ่มได้ที่* ประวัติพระพุทธสุโขทัยไตรโลกเชษฐ์ ฯ 

## รายชื่ออดีตเจ้าอาวาสวัดดงสระแก้ว

# พระธรรมกิจโกศล (เทศ จนฺทสโร)
# พระปลัดสุนทร
# พระครูปภากรสิทธิคุณ  (เจ้าอาวาสรูปปัจจุบัน)

## อาณาเขตที่ตั้งวัด

ที่ดินที่ตั้งวัดมีเนื้อที่ 11 ไร่ 2 งาน 7 ตารางวา ลักษณะพื้นที่ตั้งวัดและบริเวณโดยรอบเป็นที่ราบตั้งอยู่กลางชุมชน

## ข้อมูลจำเพาะ
วัดดงสระแก้ว ได้รับพระบรมราชานุญาตให้สร้างวัดตามพระราชบัญญัติลักษณะการปกครองคณะสงฆ์ ร.ศ. 121 เมื่อปี พ.ศ. 2460 และได้รับพระราชทานวิสุงคามสีมาเมื่อปี พ.ศ. 2449

## ดูเพิ่ม
* หลวงพ่ออู่ทอง (ทองคำ)

## อ้างอิง
* '''ประวัติวัดดงสระแก้ว'''. จากเว็บไซต์วัดดงสระแก้ว. เรียกข้อมูลเมื่อ 8-4-52 

## แหล่งข้อมูลอื่น

* www.watdongsakaew.com เว็บไซต์วัดดงสระแก้ว 

ดงสระแก้ว
ดงสระแก้ว
รางวัลออสการ์ สาขาภาพยนตร์แอนิเมชันยอดเยี่ยม

**รางวัลออสการ์ สาขาภาพยนตร์แอนิเมชันยอดเยี่ยม** เป็นหนึ่งในรางวัลออสการ์โดยสถาบันศิลปะและวิชาการทางภาพยนตร์ที่มอบให้กับภาพยนตร์แอนิเมชัน รางวัลออสการ์ สาขาภาพยนตร์แอนิเมชันยอดเยี่ยมได้มอบครั้งแรกในปีค.ศ. 2001 ภาพยนตร์แอนิเมชันเรื่อง *[[Beauty and the Beast (1991 film)|Beauty and the Beast]]* (ปีค.ศ. 1991) เป็นภาพยนตร์แอนิเมชันเรื่องแรกที่ได้รับการเสนอชื่อเข้าชิงรางวัลออสการ์ สาขาภาพยนตร์ยอดเยี่ยม (ก่อนที่จะมีสาขาภาพยนตร์แอนิเมชันยอดเยี่ยม) ส่วนเรื่อง *[[Waltz with Bashir]]* (ปีค.ศ. 2008) เป็นภาพยนตร์แอนิเมชันเรื่องแรกและเรื่องเดียวที่ได้รับการเสนอชื่อเข้าชิงรางวัลออสการ์ สาขาภาพยนตร์ภาษาต่างประเทศยอดเยี่ยม 

อย่างไรก็ตาม การตั้งรางวัลสาขานี้ขึ้นเพื่อมอบให้กับภาพยนตร์แอนิเมชันโดยเฉพาะไม่ได้หมายความว่าภาพยนตร์แอนิเมชันจะไม่มีสิทธ์ได้รับการเสนอชื่อเข้าชิงรางวัลออสการ์ สาขาภาพยนตร์ยอดเยี่ยมด้วย เช่น ภาพยนตร์เรื่อง UP (2009) และ Toy Story 3 (2010) เข้าชิงทั้งสาขาภาพยนตร์แอนิเมชันยอดเยี่ยม และภาพยนตร์ยอดเยี่ยม 

รางวัลนี้จะมอบก็ต่อเมื่อมีภาพยนตร์แอนิเมชั่นอย่างน้อย 8 เรื่องออกฉายในปีนั้น ภาพยนตร์แอนิเมชั่นจะต้องมีความยาวมากกว่า 70 นาทีจึงจะถือว่าเป็นภาพยนตร์ขนาดยาวปานกลาง (Feature films) ภาพยนตร์แอนิเมชันทั้งหมดที่เข้าเงื่อนไขดังกล่าวจะถูกเลือกให้ได้รับการเสนอชื่อเข้าชิงรางวัลเพียง 3 เรื่องเท่านั้น หากในปีนั้นมีภาพยนตร์แอนิเมชันมากกว่า 15 เรื่อง จะมีภาพยนตร์แอนิเมชันที่ได้รับการเสนอชื่อเข้าชิงรางวัล 5 เรื่อง

คอมพิวเตอร์แอนิเมชันได้มีบทบาทมากขึ้นและมักจะได้รับรางวัลนี้ไป อย่างไรก็ตาม ภาพยนตร์แอนิเมชัน 2 มิติ เรื่อง *[[Spirited Away]]* ได้รับรางวัลนี้ในปีค.ศ. 2002 และภาพยนตร์สตอปโมชันเรื่อง *[[Wallace & Gromit: The Curse of the Were-Rabbit]]* ก็ได้รับรางวัลนี้ในปีค.ศ. 2005 เช่นกัน

พิกซาร์ แอนิเมชัน สตูดิโอ เป็นสตูดิโอที่ประสบความสำเร็จสูงสุดที่ได้รับรางวัลนี้ ตั้งแต่ปี ค.ศ. 2001 ภาพยนตร์แอนิเมชันทุกเรื่อง (8 เรื่อง) ของพิกซาร์ แอนิเมชัน สตูดิโอ ได้รับการเสนอชื่อเข้าชิงรางวัลนี้ และมีทั้งสิ้น 7 เรื่องที่ได้รับรางวัล คือ *[[Finding Nemo]]*, *[[The Incredibles]]*, *[[Ratatouille (film)|Ratatouille]]*  *[[WALL-E]]* , Up , *[[Toy Story 3]]* และ *[[Brave]]*

## รายชื่อภาพยนตร์ที่ได้รับรางวัลและการเสนอชื่อเข้าชิงรางวัล
สำหรับชื่อภาพยนตร์ที่ขึ้นแถบสีเหลือง คือภาพยนตร์ที่ได้รับรางวัล
### คริสต์ทศวรรษ 2000

### คริสต์ทศวรรษ 2010

### คริสต์ทศวรรษ 2020

## อ้างอิง

## แหล่งข้อมูลอื่น
* Oscars.org (เว็บไซต์ทางการของรางวัลออสการ์)
* ฐานข้อมูลรางวัลออสการ์  (เว็บไซต์ทางการ)

หมวดหมู่:รางวัลออสการ์
หมวดหมู่:ภาพยนตร์แอนิเมชันยอดเยี่ยม รางวัลออสการ์